***Отчет за дейността***

***на***

***НЧ“Чичо Стоян – 1927г.“ с. Дивотино – 2020г.***

Основното културно средище на живущите в с. Дивотино е НЧ „Чичо Стоян - 1927г.“. Място, където дивотинци имат възможността да запазят своите дългогодишни традиции и обичаи, да развиват собствения си духовен свят и този на децата си, да градят и отстояват мисли, интереси, занимания. Читалището се очертава във времето не само като една неподвижна сграда, а като жив дух пълен с истории, събития и постижения – Дом за Култура.

От своето съществуване до днес, вече 93 години то отсоява и запазва всячески културните и традиционни ценности на живущите в с. Дивотино. Общата площ на читалището е 420 кв.м., в което се включват голям, малък салон, кабинет, библиотека. Към датата на обобщаване на отчета, сградата на читалището е с непроменени обстоятелства - течащ покрив, повреда в електрическа инсталация, неподновена дограма, липса на добро отопление и много други неуредици. През отчетната година от държавната субсидия на читалището се осъществи разход за подмяна на дограма и ремонт на помещение, което да се използва за литературни и други срещи. Сградата е общинска собственост предоставена за безвъзметно ползване в срок от 10 години, но на нашата институция е непосилно да поддържа сградния фонд и се дълбоко надява от подкрепа и съдействие от страна на община Перник. Читалището многократно подава Докладни записки за състоянието, в което се намира читалщната сграда.

Като цяло сградния фонд на читалището неистово и крещящо се нуждае от обновяване, с цел по-голямо посещение от страна на живущите и поднасяне на по-добри за целта условия.

2020 година се характеризира като една различна и трудна година, поради Пандемичната обстановка в цялата страна и наличието на Ковид 19. Въпреки това читалището не сломи дух и продължи да извършва своята дейност, доколкото условията позволяваха.

През годината се проведе Отчетно – изборно събрание, на което, събрание досегашният Председател в лицето на Васил Митов се оттегли от заетия пост, поради лични и здравословни причини. Членовете на читалището гласуваха и избраха Председател с четири годишен мандат Симеон Методиев Трайков.

**Библиотечна дейност**

Значимо място в дейността на читалището заема Библиотеката. Не случайно се нарича „Хранилище на културната памет на човечеството“.

2020 година е годината, в която библиотеката реализира и финализира организраността и подредеността в библиотечния и имуществения базов фонд. Насрочената инвентаризация от предходната година даде следния резулат:

1. Наличния библиотечен фонд към настоящия момент е 13 759 тома книги.
2. По време на Инвентаризацията, поради негодност за използане, материално остаряла или изхабена литература бяха отписани 3320 тома книги.

През настоящата година Библиотеката към читалището спечели проект по програма „Българските библиотеки – съвременни центрове за четене и информираност” 2020г., с Договор РД11-06-746/30.11.2020г, на стойност 1213,17лв. и общ брой литература 73 тома.

Също така перманентно и във времето библиотеката в читалището чрез самофинансиране подновява и придобива нова належаща и търсеща се литература.

Посещенията през годината, въпреки ситуацията на Пандемия, в която всички се намираме продължава и те се начисляват на 70 броя.

През годината читалището организира различни витрини, табла и изложби.

**Читалищна дейност**

Основните дейни групи на читалището са: Сурвакараска група с ръководител Захари Никифоров, Пенсионерски клуб „Невен“ с ръководител Тодорка Кирилова, Работнически танцов състав с ръководител Юлиян Кралчев, Лазарска група. През годината, поради Пандемията, не успяхме да реализираме част от обичайните за читалището празници и събития, но въпреки това друга част успешно бяха осъществени.

**Сурвакарска група** - Начело на Сурвакарската група стои Войводата Захари Никифоров. Тяхната численост е 150 човека, в които се включват мъже, жени и деца. Тяхната атрактивност се завидетелства навсякъде, където имат участие. В настоящата година, въпреки Пандемичните условия, групата осъществи както обход на селото на традиционния ден, така и взе участие във Фестивала „Кукерландия“ гр. Костенец.

**Певческа група „Невен“** - В певческата група участват десет жени на възраст от 60 до над 80 години. Групата, намалява своят състав, поради възрастовият период, в който се намират. Нчкоои от жените поради нешъзмовност не посещашат шеююе групата, други бяха жертва на Ковид 19. Въпреки това, читалището и ръководителя нна групата активно работят за увеличаване числеността на групата. Поради предпазливост запазване здравето им през годината тяхната събираемост е значително по-ниска.

**Работнически състав -** Числеността на Работническият състав е 15 танцьори. Ръководител е Юлиян Кралчев. В онлайн конкурсите, които масово се провеждаха през годината, групата не пожела да участва. Тяхната идея за същестуването им е живото и настоящо изпълнение на танцовите форми, които заучават.

**Лазарска група** – целта и реализацията на групата е да съхранява, запази и пресъздава Обичая Лазарки. Тя е с численост тридесет момичета на възраст 6-18 години. Ръководител Ирена Андреева.

**Основни дейности:**

- 08.01.2020г. „Бабинден“ – читалището организира пресъздаване на обичая и почитане на родилната помощ, в която чест се подносоха подаръци на Певческа група „Невен“.

- 14.01.2020г., - честване и празнуване на традиционния обичай „Сурва“ в село Дивотино. Осъществи се пълен обход на селото, посетиха се всички къщи, чийто врати бяха отворени и очакваха групата. Числеността на групата в деня бе 90 човека. Празника се закри с заря в центъра на селото и ритуален огън;

- 14.02.2020г. - Изпълни се обичая „Трифон Зарезан“ на в малкия салон на читалището;

-01.03.2020г. – Участие на Сурвакараска група в Празника на Кукерските игри гр. Костенец, където взе второ място;

-02.03.2020г. „Баба Марта” – съвместно с детската градина се организра празника, отивайки с Баба Марта в сградата на детсата градина, заедно се плетоха мартеници;

-08.03.2020г. – отбелязване денят на Жената с песни и цветя;

-07.03.2020г. - „Тодоровден“ – организация и реализация на традиционния празник, където дошлите жители и гости успяха да наблюдават конните надбягвания и тегления;

-11.04.2020г. - „Лазаровден“ – Това е празник, който читалището организра всяка година. Поради епидемологичната ситуация, празника в настощята година не успя да се реализира. Единственото, което съумя да направи е онлайн Поздрави и споделяния;

-1–15.06.2020г. - подготовка и логистична подкрепа в провеждането на Литературен онлайн конкурс „Чичо Стоян“. Литературния конкурс се проведе в рамките на 23 Национален Детско – юношески фестивал „Чичо Стоян“. Конкурсът протече онлайн, поради условията на световна пандемия в дните от 01-15 юни. Участие взеха 60 кандидати на възратс 7 – 18 години от страната - Перник, Радомир, Дряново, Благовеград, Шумен и др;

-20.06.2020г. – Награждаване на отличените в Литературния конкурс, съпътстваща изява към XXIII НДЮФ „Чичо Стоян“. В навечерието на 154 години от рождението на всеизвестния детски писател Чичо Стоян. Събитието се осъществи в малкия салон на читалището, на което бяха поканени всички отличени при спазване на всички противоепидемологични мерки;

-24.06.2020г. „Еньовден“ – пресъздаване на обичая и запознаване с различни билки, на което по-старите учеха по-младите;

- 25.07.2020г. Обичай „Жътва“ – пресъздаване на обичая на местна територия, с цел облагодетелстване на природата за добра, здрава и многобройна реколта;

- 15.08.2020г. – участие в онлайн конкурс „От брездата до софрата“. Групата се представи с обичая „Жътва“. Заслужено трето място в категория Жътварски моменти, обичаи, обреди на певческа група „ Невен“.

- 01.09.2020г. – партньорство по проект „Интерпретиране на балканското фолклорно наследство“ по програма за трансгранично сътрудничество. Участие на читалището в тръжна процедура, включваща ангажимент на хореографа Ирена Андреева, в подготовката и изпълнението на програмата.

-01.10.2020г – Ден на възрастните хора, на празника се поднесоха цветя пред паметника в центъра на селото, в чест на загиналите. На събитието присъстваха около 50 члена на читалището. Организира се празник;

- 10.10.2020г. „Сеитба“ – пресъздаване на обичая с цел плодородна реколта и годината. Обичаят се пресъздаде в реален терен на местна нива на Васил Василев.

- 01.11.2021г. Ден на Народния будител, подготвена витрина и литературна беседа с певческа група „Невен“

- 21.11.2020г – Онлайн изложба на ръчноизработени изделия. Читалището благодарение на жители на селото и труда на дивотинската домакиня се организира изложба от ръчноизработени изделия – покривки, украси, ткан килим, завивки и др.

Въпреки трудните условия за работа читалището усърдно работи и се стреми да бъде в помощ на населението на с. Дивотино. То е било и ще бъде там благодарение и в полза на Дивотинци.